BECA REALITZACIÓ TESI DOCTORAL SOBRE INFERMERIA FAMILIAR I COMUNITÀRIA - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/5076)
  + [Valencià](/va/acuerdo/5076)






Selector de idioma

Leer

* [Español](/es/acuerdo/5076)
* [Valencià](/va/acuerdo/5076)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





BECA REALITZACIÓ TESI DOCTORAL SOBRE INFERMERIA FAMILIAR I COMUNITÀRIA[Butlletí Oficial Universitat d'Alacant](/ca/Publicacion)
===============================================================================================================================

Secretaria General

Butlletí Oficial Universitat d'Alacant





BECA REALITZACIÓ TESI DOCTORAL SOBRE INFERMERIA FAMILIAR I COMUNITÀRIA

Data d'aprovació
:   31/01/2019

Data de publicació
:   31/01/2019

Òrgan competent
:   Secretària general

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=5076.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/5076)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/5076)
  + [Compartir acuerdo en 

    X](https://twitter.com/intent/tweet?via=UA_Universidad&text=BECA REALITZACIÓ TESI DOCTORAL SOBRE INFERMERIA FAMILIAR I COMUNITÀRIA&url=https://www.boua.ua.es/va/acuerdo/5076)

**Títol:** BECA REALITZACIÓ TESI DOCTORAL SOBRE INFERMERIA FAMILIAR I COMUNITÀRIA

**Secció:** CONVOCATÒRIES I CONCURSOS

**Òrgan:** Secretària general

**Data d'aprovació:** dijous, 31 de gener de 2019

BECA REALITZACIÓ TESI DOCTORAL SOBRE INFERMERIA FAMILIAR I COMUNITÀRIA

La Càtedra d’Infermeria Familiar i Comunitària, amb el propòsit de donar suport i distingir la investigació en Infermeria Familiar i Comunitària convoca la Beca per a la realització de tesi doctoral sobre Infermeria Familiar i Comunitària.

La Beca per a la realització de tesi doctoral sobre Infermeria Familiar i Comunitària ha de regir-se per les bases següents:

OBJECTIU

Fomentar i donar suport a la investigació sobre Infermeria Familiar i Comunitària en el període de realització d’una tesi doctoral (màxim 3 anys a temps complet i de 5 anys a temps parcial).

REQUISITS

Poden accedir a aquesta beca:

Les persones doctorandes que es troben en el període de realització de la tesi doctoral i que aquesta siga sobre Infermeria Familiar i Comunitària, amb independència del model de tesi que s’estiga desenvolupant (clàssica o per compendi).

NATURA

La beca serà:

- 6.000 € per a la doctoranda o el doctorand que resulte triada o triat, per a tot el període de realització de la tesi doctoral. Aquesta quantitat s’assignarà com es detalla:

3.000 € quan es notifique la concessió de la beca.

3.000 € quan defense la tesi.

MARC LEGAL I PRESSUPOSTARI

La dotació màxima destinada a aquesta convocatòria és de 3.000 € i es troba consignada en l’orgànica 44.67.7E.33.48 del pressupost de la Càtedra d’Infermeria Familiar i Comunitària. L’execució d’aquesta dotació està supeditada a la disponibilitat de liquiditat de la UA.

La dotació assignada a cada beca s’ha d’ajustar, en els principis bàsics, al que disposa la Llei 38/2003, de 17 de novembre, general de subvencions; a l’Ordre 3/2017, de 31 de maig de la Conselleria de Transparència, Responsabilitat Social, Participació i Cooperació de la Generalitat Valenciana , que estableix les bases reguladores per a la concessió de subvencions en matèria de cooperació i a les regulacions, requisits i termes establerts per les normes de funcionament intern de la UA i al que estableix aquesta convocatòria.

CRITERIS DE CONCESSIÓ

Aquest document estableix el barem que la comissió utilitza per a la concessió d’una beca per a la Realització de Tesi Doctoral sobre Infermeria Familiar i Comunitària concedida per la Càtedra d’Infermeria Familiar i Comunitària. Els conceptes que cal valorar són:

1. Formació acadèmica.

2. Experiència investigadora.

3. Experiència professional.

4. Altres mèrits.

Criteris de valoració dels mèrits al·legats d’acord amb els quatre apartats bàsics

1. Formació acadèmica (100 punts):

1.1. Expedient acadèmic global de la titulació (màxim 32 punts).

S’aplicarà la nota mitjana oficial de l’expedient acadèmic, avaluada sobre 10, de la titulació finalitzada amb major vinculació al perfil de la beca. La nota mitjana així obtinguda es multiplicarà pel factor 3,2.

1.2. Expedient acadèmic específic de la titulació (màxim 64 punts). S’aplicarà la nota mitjana, avaluada sobre 10, d’aquelles assignatures específiques de l’expedient acadèmic de la titulació finalitzada amb més vinculació al perfil de la beca. La nota mitjana així obtinguda es multiplicarà pel factor 6,4.

1.3. Especialitat d’Infermeria Familiar i Comunitària (màxim 28 punts).

1.4. Cursos universitaris oficials de postgrau (màxim 12 punts).

Es valorarà un màxim de 0,2 punts per cada crèdit en cursos oficials de postgrau.

1.5. Altres titulacions universitàries afins diferents de la considerada en l’apartat 1.1 (màxim 12 punts).

1.6. Altres mèrits relacionats amb la formació acadèmica no inclosos en els apartats anteriors (màxim 8 punts).

2. Experiència investigadora (100 punts):

2.1. Publicacions científiques (llibres, capítols de llibres i publicacions en revistes periòdiques) i patents internacionals en explotació (màxim 38 punts).

2.2. Contribucions a congressos i conferències científiques (màxim 17 punts).

2.3. Participació en projectes d’investigació obtinguts en convocatòries públiques i/o contractes d’investigació amb empreses o amb l’administració (màxim 13 punts).

2.4. Beques d’investigació i estades en altres universitats i centres de recerca realitzades amb posterioritat a la finalització dels estudis (màxim 12 punts).

Les beques d’investigació obtingudes en convocatòries públiques es valoraran amb un factor 2 davant de les obtingudes per adjudicació directa.

Cada mes de gaudi de beca d’investigació o d’estada es valorarà amb un màxim de 0,6 punts.

2.5. Altres mèrits rellevants d’investigació no inclosos en els apartats anteriors (màxim 4 punts).

3. Experiència professional (100 punts):

3.1. Anys d’exercici professional (màxim 65 punts).

Activitats professionals que tinguen relació amb la beca. Es computarà un màxim de 13 punts per any d’activitat professional a temps complet i fraccions proporcionals si és a temps parcial.

3.2. Categoria i grau de responsabilitat en el lloc de treball (màxim 35 punts).

4. Altres mèrits rellevants (100 punts):

4.1. Coneixement de l’anglès (màxim 50 punts).

Els nivells d’anglès es valoraran segons la certificació expedida per organisme oficial acreditat i d’acord amb l’escala següent: Nivell B1 (12,5 punts); Nivell B2 (25 punts); Nivell C1 (37,5 punts), i Nivell C2 (50 punts).

4.2. Altres aspectes no previstos en els apartats anteriors (màxim 50 punts)

Es valoraran aspectes com premis i distincions, gestió serveis d’infermeria familiar i comunitària, coneixement d’altres idiomes. Per a baremar aquests apartats, la comissió tindrà en compte amb caràcter general els principis següents:

- Cadascun dels mèrits serà valorat en un sol concepte.

- Si algun dels sol·licitants sobrepassa la màxima puntuació establerta en qualsevol dels apartats o subapartats considerats s’establirà un criteri de proporcionalitat entre les puntuacions de tots els sol·licitants. És a dir, al sol·licitant que sobrepasse la màxima puntuació en un apartat li serà atorgada la puntuació màxima en aquest apartat, mentre que la puntuació de la resta de sol·licitants es farà de forma proporcional. Per això, tant la puntuació aconseguida en cadascun d’aquests apartats, com la puntuació total aconseguida en el concurs ha de considerar-se únicament i exclusiva com una mesura relativa establerta pel que fa a la resta dels candidats del mateix concurs.

- La comissió haurà de valorar cada mèrit al·legat d’acord amb el grau d’afinitat d’aquest amb la beca. Amb aquesta finalitat, i un cop valorat un mèrit, aquest es multiplicarà per un coeficient corrector d’acord amb l’afinitat que tinga amb la plaça o l’àrea de coneixement a què aquesta siga adscrita, d’acord amb els criteris següents:

· Grau d’afinitat complet (totalment emmarcat en el context de la beca): 1

· Grau d’afinitat alt (molt afí a la beca): 0,8

· Grau d’afinitat mitjà (afí a la beca): 0,4

· Grau d’afinitat baix (poc afí a la beca): 0,2

· Grau d’afinitat nul (no hi ha afinitat amb la beca): 0.

Tots els mèrits presentats hauran de ser avalats amb documentació acreditativa d’aquests per poder ser valorats.

Els mèrits corresponents a l’apartat 4.1 no es veuran afectats per aquests coeficients correctors, és a dir, la valoració d’aquest apartat es farà exclusivament d’acord amb el que estableix aquest.

FORMALITZACIÓ DE LES SOL·LICITUDS

Per a les persones doctorandes, la candidatura s’ha de formalitzar mitjançant la presentació dels documents que a continuació es relacionen.

La memòria del projecte, s’haurà de presentar en format A 4 per una cara, doble espai, amb font Arial i mida de text de 10 punts.

- Memòria del projecte de tesi doctoral: segons l’estructura habitual de les tesis doctorals, que incloga a més un apartat on es faça una valoració de la importància i de l’impacte possible en l’àrea de la Infermeria Familiar i Comunitària: títol, resum (màxim 300 paraules ), antecedents i estat actual del tema (màxim 1.500 paraules), objectius, hipòtesis, metodologia (màxim 1.500 paraules), importància i possible impacte en l’àrea de la Infermeria Familiar i Comunitària, pla de treball i nom de les autores o autors, filiació i breu currículum vitae dels directors o de les directores de la tesi i la seua autorització per a presentar la candidatura.

- Currículum Vitae de la persona sol·licitant en què es ressalten les aportacions a l’àrea de coneixement o d’activitat professional de la Infermeria Familiar i Comunitària.

Les candidatures s’han de presentar en Registre General o Auxiliars de la Universitat d’Alacant:

REGISTRE GENERAL UNIVERSITAT D’ALACANT

Universitat d’Alacant

Ap. 99 - 03140 Alacant

En el sobre s’indicarà clarament:

CÀTEDRA D’INFERMERIA FAMILIAR I COMUNITÀRIA

«BECA D’INVESTIGACIÓ EN INFERMERIA FAMILIAR I COMUNITÀRIA»

Departament d’Infermeria Comunitària, Medicina Preventiva i Salut Pública i Història de la Ciència

Els treballs que opten al premi hauran de ser enviats així mateix per correu electrònic en format PDF al correu electrònic següent:

[bblwdicablx@usume.jdw](mailto:qloboanxudk@mpblr.yfz).

La no recepció dels documents per aquesta via implicarà l’exclusió de la convocatòria.

La participació en aquesta convocatòria implica l’acceptació d’aquestes bases.

TERMINI DE PRESENTACIÓ

El termini de presentació de candidatures serà de l’1 de maig al 31 de maig del 2019.

COMISSIÓ DE SELECCIÓ

Té com a competència avaluar les sol·licituds presentades i establir l’ordre de prelació dels candidats i les candidates participants.

Els premis seran determinats per un jurat format per:

El director de la Càtedra d’Infermeria Familiar i Comunitària, que actuarà com a president. Actuaran com a vocals, un representant de Ribera Salut amb grau de doctor, un representant de l’Associació d’Infermeria Comunitària (AEC) amb grau de doctor, que actuarà com a secretari, que faran la selecció i la valoració de les persones candidates, i en justificaran els mèrits d’acord amb la documentació aportada.

La beca es concedirà per consens (unanimitat) o, si escau majoria simple. En cas d’empat decidirà el vot de la presidència.

RESOLUCIÓ

La beca serà concedida per la Càtedra d’Infermeria Familiar i Comunitària, d’entre la terna de candidats proposats pel jurat. El premi es pot declarar desert.

La decisió del jurat es donarà a conèixer per part d’aquest a les persones candidates i publicat en el web de la Càtedra d’Infermeria Familiar i Comunitària.

PROTECCIÓ DE DADES DE CARÀCTER PERSONAL

Les dades de caràcter personal aportades quedaran incloses en el fitxer automatitzat corresponent d’aquesta Universitat, que es compromet a no fer-ne un ús diferent d’aquell per al qual han sigut sol·licitades, segons la resolució de la Universitat d’Alacant, de 17 de desembre de 2002, per la qual es regula els fitxers automatitzats de dades de caràcter personal (DOGV de 15 de gener de 2003).

La Universitat d’Alacant preveu la possibilitat d’exercir els drets d’accés, rectificació, supressió i, si escau, d’oposició, que preveuen els articles 13, 14 i 15 de la Llei Orgànica 3/2018, de 5 de desembre, de protecció de Dades Personals i garantia dels drets digitals; que han de ser exercits, per escrit, davant de la Gerència d’aquesta Universitat.

RECURSOS

Contra aquesta convocatòria i els actes administratius que se’n deriven, es pot interposar recurs d’alçada previst en els articles 121 i 122 de la Llei 39/2015, d’1 d’octubre, del procediment administratiu comú de les administracions públiques, en el termini d’un mes comptador des de l’endemà de les publicacions o notificacions. Es podrà interposar el recurs davant de l’òrgan que va dictar l’acte que s’impugna o davant del rector com a òrgan competent.

CONSIDERACIONS FINALS

La persona becada haurà d’indicar en anuncis, informacions i/o publicacions resultants de treballs o projectes de la seua tesi, posteriors a la resolució del jurat, com també en la defensa de la tesi i en possibles publicacions o comunicacions científiques resultants de la tesi que ha obtingut la «Beca per a la realització de tesi doctoral en Infermeria Familiar i Comunitàri





[Carretera Sant Vicent del Raspeig s/n  
03633 Sant Vicent del Raspeig - Alacant  
 Tel. 79 660 1003 - Fax 03 777 2179](https://www.google.es/maps/@00.222337,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12670&trk=tyah&trkInfo=tarId%5M5282453726791%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)